PMIndiaData/PMIndiaSum huggingface dataset:
সোয়াজিল্যান্ডকে কর ক্ষেত্রে সহায়তা প্রদানে বিচার্য বিষয় নিয়ে চুক্তি স্বাক্ষরে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার (১০ই জানুয়ারি, ২০১৯) কেন্দ্রীয় মন্ত্রিসভার বৈঠকে ভারত ও সোয়াজিল্যান্ডের (বর্তমানে সোয়াতিনি নামে পরিচিত) মধ্যে সীমাবিহীন কর পরীক্ষক কর্মসূচির আওতায় এই দেশটিকে কর সংক্রান্ত সহযোগিতা প্রদানে একজন ভারতীয় বিশেষজ্ঞের নিযুক্ত সম্পর্কিত বিচার্য বিষয় নিয়ে চুক্তি স্বাক্ষরের অনুমতি পাওয়া গেছে। সমীক্ষাবিহীন কর পরীক্ষক কর্মসূচির আওতায় ভারত সরকার ও সোয়াতিনি সরকার পারস্পরিক সম্মতির ভিত্তিতে একজন ভারতীয় বিশেষজ্ঞকে মনোনীত করা হয়েছে। এই কর্মসূচির আওতায় দেশটিকে কর সংক্রান্ত সহায়তা প্রদানে মনোনীত ভারতীয় বিশেষজ্ঞের নিযুক্তির সঙ্গে যুক্ত শর্তাবলীগুলিকে চূড়ান্ত রূপ দেওয়া হবে। এই কর্মসূচির আওতায় ভারতীয় বিশেষজ্ঞের নিযুক্তির ফলে উন্নয়নশীল দেশগুলিতে করক্ষেত্রে দক্ষতা বাড়াতে ভারতের সহায়তা আরও বৃদ্ধি পাবে।
সিকিম ও লাদাখেরছাত্রছাত্রীদের নিয়ে তৈরি আইটিবিপি অভিযাত্রী দলের সঙ্গে প্রধানমন্ত্রীরআলাপচারিতা

সিকিম ও লাদাখের ৫৩ জন ছাত্রছাত্রীকে নিয়ে গঠিত আইটিবিপি-র দুটিঅভিযাত্রী দল তাদের ভারত দর্শনের ফাঁকে আজ প্রধানমন্ত্রী শ্রী নরেন্দ্র মোদীরসঙ্গে সাক্ষাৎ করে। প্রধানমন্ত্রীর সঙ্গে আলাপচারিতায় তারা এক সমৃদ্ধ ওদুর্নীতিমুক্ত ভারতের স্বপ্ন তাঁর সামনে তুলে ধরে। প্রধানমন্ত্রী তাদের এই স্বপ্নবাস্তবায়নের লক্ষ্যে কাজ করার আহ্বান জানান। তিনি ছাত্রদের শারীরিকভাবে সক্ষমথাকতে অনুরোধ করেন যাতে আরও বেশি উৎপাদনশীল থাকা যায়। এই প্রসঙ্গে যোগার গুরুত্বনিয়েও আলোচনা হয়। প্রধানমন্ত্রীশিক্ষার গুরুত্বের ওপর জোর দিয়ে বলেন, সবসময় শিক্ষার্থী হওয়ার স্বাভাবিক প্রবণতাথাকা উচিৎ। ছাত্রছাত্রীরা‘ডিজিটাল ইন্ডিয়া’র বিষয়ে গভীর আগ্রহ দেখায়। আলোচনায় নগদ-বিহীন লেনদেনের কথাও উঠেআসে। প্রধানমন্ত্রী সরাসরি সুফল হস্তান্তর কিভাবে সাধারণ মানুষের উপকারে লাগছে তাব্যাখ্যা করেন। ছাত্রছাত্রীরাপ্রধানমন্ত্রীর লেখা ‘পরীক্ষারসেনানি’ বা ‘এক্সাম ওয়ারিয়র’ বইটির উল্লেখ করে,যেখানে প্রধানমন্ত্রী তাদের অবাঞ্ছিত চাপ ও মানসিক উদ্বেগ এড়িয়ে জীবন কাটাতেপরামর্শ দিয়েছেন। /
রাজস্থানের বারমের-এর পাচপাদরায় রাজস্থান তৈল শোধনাগারেরকাজের সূচনা উপলক্ষে এক জনসভায় প্রধানমন্ত্রী ভাষণ দিলেন

রাজস্থানের বারমের-এর পাচপাদরায়, রাজস্থান তৈলশোধনাগারের কাজের সূচনা উপলক্ষে আয়োজিত এক জনসভায় প্রধানমন্ত্রী শ্রী নরেন্দ্রমোদী ভাষণ দিয়েছেন। এই উপলক্ষে, রাজস্থানের মুখ্যমন্ত্রী শ্রীমতী বসুন্ধরা রাজেএবং কেন্দ্রীয় পেট্রোলিয়াম মন্ত্রী শ্রী ধর্মেন্দ্র প্রধান’কে অভিনন্দন জানিয়েপ্রধানমন্ত্রী বলেন, এই কয়েকদিন আগেই ভারত অত্যন্ত উৎসাহ ও উদ্দীপনার সঙ্গে মকরসংক্রান্তি উৎসব উদযাপন করেছে। এই উৎসবের মরশুম সমৃদ্ধির দ্যোতক। তিনি বলেন, এইউৎসবের ঠিক পর পরই তিনি অনেক মানুষের জন্য সুখ ও সমৃদ্ধি আনতে পারে, রাজস্থানেরএমন একটি প্রকল্পের সূচনায় থাকতে পেরে আনন্দিত। প্রধানমন্ত্রী বলেন, ‘সংকল্প থেকে সিদ্ধি’র এই সময়েআমাদের লক্ষ্যমাত্রা চিহ্নিত করে ২০২২ সালে স্বাধীনতার ৭৫তম বর্ষপূর্তির মধ্যে এইলক্ষ্যমাত্রা পূরণের জন্য কাজ করে যেতে হবে। রাজস্থানকে আধুনিক করে তোলার লক্ষ্যে দেশের প্রাক্তনউপ-রাষ্ট্রপতি তথা মুখ্যমন্ত্রী শ্রী ভৈরোঁ সিং শেখাওয়াতের অবদানের উল্লেখ করেপ্রধানমন্ত্রী এই প্রবীণ নেতার দ্রুত আরোগ্য কামনা করেন। তিনি প্রাক্তন কেন্দ্রীয়মন্ত্রী শ্রী যশবন্ত সিং-এরও আরোগ্য কামনা করে বলেন যে, দেশের জন্য তাঁর অবদানউল্লেখযোগ্য। প্রধানমন্ত্রী রাজস্থানের খরা পরিস্থিতি মোকাবিলায় এবংমানুষকে এই পরিস্থিতিতে সহায়তা করার ক্ষেত্রে কাজের জন্য রাজ্য সরকার এবংমুখ্যমন্ত্রী বসুন্ধরা রাজ-এর প্রশংসা করেন। প্রধানমন্ত্রী বলেন, কেন্দ্রীয় সরকার সেনাকর্মীদের জন্য‘এক পদ, এক পেনশন’-এর নীতিকে বাস্তবায়িত করতে দৃঢ়প্রতিজ্ঞ। এই লক্ষ্যে সরকার কাজচালিয়ে যাচ্ছে বলে তিনি উল্লেখ করেন। প্রধানমন্ত্রী জন ধন যোজনার উল্লেখ করে বলেন, এর ফলেদরিদ্র মানুষেরা ব্যাঙ্কের সুবিধা পেয়েছেন। তিনি রান্নার গ্যাসের ক্ষেত্রেউজ্জ্বলা যোজনার কথা বলেন এবং দেশের বিদ্যুৎ সংযোগ বিহীন ১৮ হাজার গ্রামে বিদ্যুৎপৌঁছে দেওয়ার লক্ষ্যে কাজের উল্লেখযোগ্য অগ্রগতি হয়েছে বলে জানান। রাজস্থানের উন্নতি এবং সুযোগ-সুবিধার জন্য মুখ্যমন্ত্রীশ্রীমতী বসুন্ধরা রাজ-এর প্রত্যয়েরও তিনি প্রশংসা করেন। ……
প্রধানমন্ত্রী অখিল ভারতীয় আয়ুর্বেদ সংস্থান জাতির উদ্দেশে উৎসর্গ করেছেন

প্রধানমন্ত্রী শ্রী নরেন্দ্র মোদী আজ নতুন দিল্লিতে অখিল ভারতীয় আয়ুর্বেদসংস্থান জাতির উদ্দেশে উৎসর্গ করেছেন। এই উপলক্ষে আয়োজিত এক অনুষ্ঠানে প্রধানমন্ত্রী ধনতেরস জয়ন্তীতে আয়ুর্বেদদিবস উপলক্ষে সমবেত সকলকে শুভেচ্ছা জানান। তিনি আয়ুষ মন্ত্রককে অখিল ভারতীয় আয়ুর্বেদসংস্থান প্রতিষ্ঠার জন্য প্রশংসা করেন। প্রধানমন্ত্রী বলেন যে, একটি জাতিতাঁদের ইতিহাস ও ঐতিহ্যকে মূল্য না দিতে পারলে অগ্রগতি করতে পারে না। যেসব দেশতাদের ঐতিহ্যকে অবহেলা করে, তারা তাদের পরচিতি হারিয়ে ফেলবে। প্রধানমন্ত্রী বলেন যে, ভারত যখন স্বাধীন ছিল না, তখন যোগা ও আয়ুর্বেদেরমতো নিজস্ব জ্ঞান ও ঐতিহ্যকে খাটো করে দেখা হ’ত। এমনকি, এই দুই ঐতিহ্যের ওপরভারতীয়দের বিশ্বাস যাতে কমে যায়, তার চেষ্টাও করা হ’ত বলে তিনি মন্তব্য করেন। তিনিবলেন, বিগত তিন বছরে এই পরিস্থিতির অনেকটাই পরিবর্তন হয়েছে। আমাদের ঐতিহ্যের প্রতিমানুষের আস্থাকে পুনরায় ফিরিয়ে আনা হচ্ছে। শ্রী মোদী বলেন, আয়ুর্বেদ দিবস বা যোগদিবসের অনুষ্ঠানে মানুষ যেভাবে যোগ দেন, তার মধ্য দিয়েই আমাদের ঐতিহ্যের গর্বপ্রতিফলিত হয়। প্রধানমন্ত্রী বলেন, আয়ুর্বেদ কেবলমাত্র কোনও চিকিৎসা ব্যবস্থা নয়, এরমধ্যে জনস্বাস্থ্য ও পরিবেশের স্বাস্থ্যের বিষয়টিও জড়িয়ে আছে। এই কারণেই সরকারআয়ুর্বেদ, যোগা এবং অন্যান্য আয়ুষ ব্যবস্থাকে জনস্বাস্থ্য পরিষেবার ব্যবস্থারসঙ্গে যুক্ত করার ওপর জোর দিয়েছে। প্রধানমন্ত্রী বলেন, সরকার দেশের প্রত্যেক জেলায় একটি করে আয়ুর্বেদহাসপাতাল প্রতিষ্ঠার লক্ষ্যে কাজ করছে। তিনি বলেন, বিগত তিন বছরে ইতিমধ্যেই ৬৫টিরওবেশি আয়ুষ হাসপাতাল স্থাপন করা হয়েছে। শ্রী মোদী বলেন, সারা বিশ্ব জুড়ে লতাগুল্ম এবং ঔষধি গাছগাছড়া আয়েরগুরুত্বপূর্ণ উৎস হয়ে উঠতে পারে এবং ভারত’কে এই বিষয়টিকে কাজে লাগানোর কথা ভাবাউচিৎ। তিনি বলেন, কেন্দ্রীয় সরকার স্বাস্থ্য পরিষেবা ব্যবস্থায় ১০০ শতাংশপ্রত্যক্ষ বিদেশি বিনিয়োগ অনুমোদন করেছে। প্রধানমন্ত্রী বলেন যে, সরকার দরিদ্র মানুষের জন্য সুলভে স্বাস্থ্য পরিষেবাপ্রদানের ওপর বিশেষ গুরুত্ব দিচ্ছে। তিনি বলেন, সাবধানতামূলক স্বাস্থ্য পরিষেবাএবং সহজে সুলভ চিকিৎসা পরিষেবা ব্যবস্থা করার ওপর জোর দেওয়া হচ্ছে। স্বচ্ছতা অথবাপরিচ্ছন্নতা হচ্ছে সাবধানতামূলক স্বাস্থ্য পরিষেবার সবচেয়ে সহজ ব্যবস্থা। তিনিবলেন, কেন্দ্রীয় সরকার গত তিন বছরে ৫ কোটি শৌচাগার নির্মাণের ব্যবস্থা করেছে। প্রধানমন্ত্রী বলেন, দেশের মানুষ যাতে আরও ভালো স্বাস্থ্য পরিষেবার সুযোগপান, তার জন্য নতুন এইম্‌স স্থাপন করা হচ্ছে। স্টেন্ট ও হাঁটু প্রতিস্থাপনেরসরঞ্জামের মূল্যের সীমা নির্ধারণ এবং কম দামে ওষুধপত্রের জন্য জনঔষধি স্থাপনের মতোউদ্যোগের তিনি উল্লেখ করেন।
আইটিবিপি-র মহানির্দেশক প্রধানমন্ত্রীর জাতীয় ত্রাণ সাড়ে ৮ কোটি টাকা দান করলেন

ইন্দো-টিবেটান বর্ডার পুলিশ (আইটিবিপি) বাহিনীর মহানির্দেশক শ্রী আর কে পচনন্দা, প্রধানমন্ত্রীর জাতীয় ত্রাণ তহবিলে সাড়ে ৮ কোটি টাকা দান করেছেন। নতুন দিল্লীতে আজ প্রধানমন্ত্রী শ্রী নরেন্দ্র মোদীর সঙ্গে দেখা করে তিনি চেকটি প্রধানমন্ত্রীর হাতে তুলে দেন। এই অর্থ আইটিবিপি কর্মীদের স্বেচ্ছাদান থেকে সংগ্রহ করা হয়েছে।
ভারতেরপ্রধানমন্ত্রী সকাশে ফ্রান্সের ইওরোপ এবং বিদেশ সংক্রান্ত বিষয়ের মন্ত্রী মিঃজ্যাঁ লা দ্রায়াঁ

ফ্রান্সেরইওরোপ এবং বিদেশ সংক্রান্ত বিষয়ের মন্ত্রী মিঃ জ্যাঁ-ওয়াইভেজ লা দ্রায়াঁ আজ এখানেএক সাক্ষাৎকারে মিলিত হন ভারতের প্রধানমন্ত্রী শ্রী নরেন্দ্র মোদীর সঙ্গে। ভারত-ফ্রান্সদ্বিপাক্ষিক সম্পর্ক প্রসারের ক্ষেত্রে সাম্প্রতিক অগ্রগতির বিষয়গুলি সম্পর্কেতিনি অবহিত করেন প্রধানমন্ত্রীকে। এবছর জুন মাসে শ্রী মোদীর ফ্রান্স সফরেরপরবর্তীকালে দ্বিপাক্ষিক সম্পর্কের প্রসার ও উন্নয়নের বিভিন্ন বিষয় তিনি আজ তুলেধরেন তাঁর এই সাক্ষাৎকার বৈঠকে। ভারত ওফ্রান্স – এই দুটি দেশের দ্বিপাক্ষিক সম্পর্কের ক্ষেত্রটি যেভাবে উত্তরোত্তরপ্রসার লাভ করছে, তাতে মিঃ লা দ্রায়াঁ-র বিশেষ অবদানের ভূয়সী প্রশংসা করেন শ্রীনরেন্দ্র মোদী। বর্তমানের বিদেশ দপ্তর ছাড়াও অতীতে ফ্রান্সের প্রতিরক্ষা মন্ত্রীহিসাবে তাঁর কার্যকালেওতাঁকে এই ধরনের ভূমিকা পালন করতে দেখা গেছে বলে প্রসঙ্গতস্মরণ করেন ভারতের প্রধানমন্ত্রী। শ্রী মোদীবলেন, ভারত-ফ্রান্স কৌশলগত অংশীদারিত্বের বিষয়টি শুধুমাত্র দ্বিপাক্ষিক সম্পর্কপ্রসারের মধ্যেই সীমাবদ্ধ নেই, বরং আঞ্চলিক তথা বিশ্ব পরিস্থিতিতে শান্তি ওস্থিতিশীলতা নিশ্চিত করার ক্ষেত্রে তা এক উল্লেখযোগ্য ভূমিকা পালন করেছে। ফ্রান্সেরপ্রেসিডেন্ট ম্যাকঁর-কে অদূর ভবিষ্যতে ভারতে স্বাগত জানানোর জন্য তিনি অধীর আগ্রহেঅপেক্ষা করছেন বলে মিঃ লা দ্রায়াঁ-কে জানান ভারতের প্রধানমন্ত্রী।
প্রধানমন্ত্রী ১৭ ও ১৮ সেপ্টেম্বর বারাণসী সফর করবেন

প্রধানমন্ত্রী শ্রী নরেন্দ্র মোদী ১৭ ও ১৮ সেপ্টেম্বর তাঁর সংসদীয় নির্বাচনীক্ষেত্র বারাণসী সফর করবেন। ১৭ তারিখ বিকেলে বারাণসী পৌঁছানোর পর, প্রধানমন্ত্রী সেখান থেকে সরাসরি নারুর গ্রামে যাবেন। এখানে তিনি একটি প্রাথমিক বিদ্যালয়ের শিশুদের সঙ্গে মিলিত হবেন। অলাভজনক সংস্হা ‘রুম ট্যু রিড’এই বিদ্যালয়টিকে সাহায্য দিচ্ছে। পরে, ডিএলডব্লুউ ক্যাম্পাসে প্রধানমন্ত্রী কাশী বিদ্যাপীঠের ছাত্রছাত্রীদের সঙ্গে সাক্ষাৎ করবেন। এই বিদ্যাপীঠ যে সমস্ত শিশুদের সাহায্য করে থাকে তাদের সঙ্গেও প্রধানমন্ত্রী মিলিত হবেন। বেনারস হিন্দু বিশ্ববিদ্যালয়ের অ্যাম্পিথিয়েটারে ১৮ তারিখ প্রধানমন্ত্রী এক অনুষ্ঠানে ৫০০ কোটি টাকারও বেশি বিভিন্ন উন্নয়নমূলক প্রকল্পের উদ্বোধন বা শিলান্যাস করবেন। প্রধানমন্ত্রী যে সমস্ত প্রকল্পের উদ্বোধন করবেন, তার মধ্যে রয়েছে- পুরানো কাশীর জন্য একটি সুসংহত বিদ্যুৎ উন্নয়ন প্রকল্প, বিনারস হিন্দু বিশ্ববিদ্যালয়ে অটল ইনক্যুবেশন সেন্টার। এছাড়াও, এই বিশ্ববিদ্যালয়ে তিনি একটি আঞ্চলিক চক্ষুরোগ চিকিসাৎ কেন্দ্রের শিলান্যাস করবেন এবং এক জনসভায় ভাষন দেবেন। /…
গুজরাটে আইক্রিয়েট সেন্টারটি জাতির উদ্দেশে উৎসর্গ করলেনপ্রধানমন্ত্রীদ্বয়

আমেদাবাদের উপকন্ঠে আইক্রিয়েটের সুযোগ-সুবিধা সমন্বিত একটি কেন্দ্র আজজাতির উদ্দেশে উৎসর্গ করলেন ভারতের প্রধানমন্ত্রী মোদী এবং ইজরায়েলেরপ্রধানমন্ত্রী নেতানিয়াহু। আইক্রিয়েট হ’ল স্বয়ংসম্পূর্ণ একটি কেন্দ্র, যার লক্ষ্যও উদ্দেশ্য হ’ল সৃজনশীলতা, উদ্ভাবন, ইঞ্জিনিয়ারিং দক্ষতা, উৎপাদনের নক্‌শা এবংনতুন নতুন প্রযুক্তির মেলবন্ধনের মাধ্যমে শিল্পোদ্যোগ প্রচেষ্টায় প্রয়োজনীয়সহায়তাদান। খাদ্য নিরাপত্তা, জল, সংযোগ ও যোগাযোগ, সাইবার নিরাপত্তা, বৈদ্যুতিন ওতথ্য প্রযুক্তি, জ্বালানি, জৈব চিকিৎসা পদ্ধতি ও তার সাজসরঞ্জামের যোগানের মতোবিষয়গুলিতে আইক্রিয়েট সেন্টারের পক্ষ থেকে নানাভাবে সাহায্য করা হবে। দেশেরশিল্পোদ্যোগ প্রচেষ্টাকে আরও উন্নত করে তুলতে এক বিশেষ বাতাবরণের সৃষ্টি হবেআইক্রিয়েটের মাধ্যমে। বিভিন্ন ক্ষেত্রে প্রযুক্তি ও উদ্ভাবন প্রচেষ্টা সম্পর্কিত একটি প্রদর্শনীরবেশ কয়েকটি স্টল এদিন ঘুরে দেখেন দুই প্রধানমন্ত্রী। এই উপলক্ষে এক সমাবেশে ভাষণদানকালে প্রধানমন্ত্রী শ্রী মোদী বলেন, ভারত ওইজরায়েলের জনসাধারণকে পরস্পরের আরও কাছে নিয়ে আসার ক্ষেত্রে উদ্ভাবনের একটিগুরুত্বপূর্ণ ভূমিকা রয়েছে। ইজরায়েলের প্রযুক্তিগত দক্ষতা ও সৃজনশীলতা সম্পর্কেসমগ্র বিশ্বই আজ ওয়াকিবহাল। শ্রী মোদী বলেন, ভারতের যুবশক্তির রয়েছে যথেষ্ট উদ্যম ও কর্মশক্তি। তাঁদের শুধুপ্রয়োজন প্রাতিষ্ঠানিক সমর্থন ও উৎসাহদান। প্রধানমন্ত্রী বলেন, সমগ্র ব্যবস্থাটিকে উদ্ভাবন-বান্ধব করে তুলতে তাঁরসরকার কাজ করে চলেছে। এরফলে, নতুন নতুন চিন্তাভাবনা জন্ম নেবে আর তা থেকেবাস্তবায়িত হবে নানা ধরণের উদ্ভাবন প্রচেষ্টা। আর এইভাবেই গড়ে উঠবে এক নতুন ভারত। প্রধানমন্ত্রী বিশেষ জোর দিয়ে বলেন যে, সাফল্যের মূল শর্তই হ’ল সাহস।আইক্রিয়েট সেন্টারে উদ্ভাবন প্রচেষ্টার সঙ্গে যুক্ত সাহসী তরুণ ও যুবকদের তিনিঅভিনন্দিত করেন। কালিদাসের একটি উদ্ধৃতির উদাহরণ দিয়ে শ্রী মোদী গতানুগতিক ব্যবস্থা এবংউদ্ভাবন প্রচেষ্টার মধ্যে দ্বিধাদ্বন্দ্বের বিষয়টি পরিস্ফুট করার চেষ্টা করেন।জাতির সামনে উদ্ভূত চ্যালেঞ্জগুলির মোকাবিলায় আরও বেশি করে উদ্ভাবন প্রচেষ্টারসঙ্গে যুক্ত হতে তিনি আহ্বান জানান দেশের যুবশক্তিকে। ব্যয়-সাশ্রয়ী উপায়ে সাধারণমানুষের জীবনযাত্রার মানকে আরও উন্নত করে তোলার কথাও বলেন তিনি। জল, খাদ্য, স্বাস্থ্য এবং শক্তির মতো ক্ষেত্রগুলিতে ভারত-ইজরায়েল সহযোগিতারবিষয়গুলি প্রধানমন্ত্রী বর্ণনা করেন তাঁর এদিনের বক্তব্যে। দু’দেশের সহযোগিতা প্রচেষ্টাযে মানবজাতির একুশ শতকের ইতিহাসে একটি নতুন অধ্যায় যুক্ত করতে চলেছে, একথারওউল্লেখ করেন তিনি।
পুরুষদের ১০ মিটার এয়ার পিস্তল বিভাগে স্বর্ণ পদক জয়ী সৌরভ চৌধুরীকে প্রধানমন্ত্রীর অভিনন্দন

ইন্দোনেশিয়ার জাকার্তা-পালেমব্যাঙ্গ শহরে অনুষ্ঠিত অষ্টাদশ এশিয়ান গেমস্‌-এ পুরুষদের ১০ মিটার এয়ার পিস্তল বিভাগে স্বর্ণ পদক জয়ী সৌরভ চৌধুরীকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, ১৬ বছর বয়সী সৌরভ চৌধুরী দেশের আশীর্বাদধন্য যুবসম্প্রদায়ের সম্ভাবনা ও সাহসিকতাকেই প্রতিফলিত করে। ব্যতিক্রমী এই তরুণ খেলোয়াড় ২০১৮-র এশিয়ান গেমস্‌-এ পুরুষদের ১০ মিটার এয়ার পিস্তল প্রতিযোগিতা থেকে স্বর্ণ পদক নিয়ে এল। তাঁকে অনেক অভিনন্দন।
মহাকাশ বিজ্ঞান ও প্রযুক্তি ক্ষেত্রে ভারত ও আলজেরিয়ার মধ্যে সহযোগিতা চুক্তিতে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা মহাকাশ বিজ্ঞান ও প্রযুক্তি ক্ষেত্রে ভারত ও আলজেরিয়ার মধ্যে সহযোগিতা চুক্তিতে অনুমোদন দিয়েছে। গত ১৯ সেপ্টেম্বর ব্যাঙ্গালুরু-তে দু’দেশের মধ্যে এই চুক্তি স্বাক্ষরিত হয়েছিল। এই চুক্তির ফলে আলজেরিয়ার মহাকাশ সংস্থার সঙ্গে ভারতের মহাকাশ গবেষণা সংস্থার যৌথ কর্মীগোষ্ঠী গঠিত হবে। ভারত ও আলজেরিয়া মহাকাশ গবেষণা ক্ষেত্রে বাণিজ্যিক কাজকর্ম শুরুর জন্য আলাপ-আলোচনা করছে। আলজেরিয়ার আধিকারিকরা গ্রাউন স্টেশন তৈরি করতে চায়। ভারতের পিএসএলভি-র সাহায্যে ২০১০-১৬ সালের মধ্যে আলজেরিয়া তিনটি মাইক্রো ও ১টি ন্যানো উপগ্রহ উৎক্ষেপণ করেছে।
আইন, প্রশাসন এবং বিচার বিভাগীয় কাজকর্মের মধ ্যে ভারসাম্যরক্ষার ওপর জোর দিলেন প্রধানমন্ত্রী

জাতীয় আইন দিবস – ২০১৭ উপলক্ষে রবিবার নয়াদিল্লির বিজ্ঞান ভবনে আয়োজিত একঅনুষ্ঠানের সমাপ্তি পর্বে ভাষণ দেন প্রধানমন্ত্রী শ্রী নরেন্দ্র মোদী। তিনি তাঁরভাষণে ভারতীয় সংবিধানকে দেশের গণতান্ত্রিক কাঠামোর এক অবিনশ্বর আত্মারূপে বর্ণনাকরেন। তিনি বলেন, আমাদের সংবিধান সময়ের পরীক্ষায় উত্তীর্ণ। এ সম্পর্কে যাঁরানেতিবাচক মনোভাব পোষণ করেন, তাঁরা যে ভ্রান্ত – একথাও প্রমাণিত হয়েছে সংবিধানের এইপরীক্ষায়। ডঃ বি আর আম্বেদকর, ডঃ সচ্চিদানন্দ সিনহা, ডঃ রাজেন্দ্র প্রসাদ এবং ডঃসর্বপল্লী রাধাকৃষ্ণণের বিভিন্ন সময়ের উক্তি এদিন প্রধানমন্ত্রী তুলে ধরেন তাঁরভাষণে। সংবিধান ও সরকারি প্রশাসনের গুরুত্বপূর্ণ দিকগুলি তুলে ধরতেই তিনিপুনরুচ্চারণ করেন এই উক্তিগুলির। সংবিধানের স্থায়িত্ব এবং তার উপযোগিতা ও নমনীয়তাপ্রসঙ্গে বিভিন্ন সময়ে ঐ উক্তিগুলি করা হয়েছিল। প্রধানমন্ত্রী বলেন, সংবিধান হ’ল আমাদের অভিভাবক অর্থাৎ পথপ্রদর্শক। তাই,সংবিধানের নির্দেশ অনুসারে আমাদের সকলেরই কাজ করে যাওয়া উচিৎ। দেশের প্রয়োজন এবংচাহিদাগুলির দিকে লক্ষ্য রেখে সরকারি বিভিন্ন সংস্থা ও প্রতিষ্ঠানের উচিৎ পরস্পরকেসমর্থন জানানো ও শক্তিশালী করে গড়ে তোলা। আগামী পাঁচ বছরে এক নতুন ভারত গঠনেরলক্ষ্যে আমাদের শক্তি ও উৎসাহগুলিকে কাজে লাগানো প্রয়োজন বলে মনে করেনপ্রধানমন্ত্রী। তিনি বলেন, দেশের স্বাধীনতা সংগ্রামীরা এরকমই এক স্বপ্নের ভারত গড়েতুলতে চেয়েছিলেন। শ্রী মোদী বলেন, সংবিধানকে এক সামাজিক দলিল হিসাবে বর্ণনা করা হয়। কিন্তুদুর্ভাগ্য যে, স্বাধীনতার সেই প্রত্যুষকালে যে সমস্ত ত্রুটি ও দুর্বলতা চিহ্নিতকরা হয়েছিল, তার সবগুলিকে এখনও পর্যন্ত পুরোপুরি দূর করা যায়নি। কিন্তু বর্তমানসময় ও কালকে এক সুবর্ণকাল হিসাবে চিহ্নিত করা যায়। কারণ, ভারত এখন সম্পূর্ণআত্মপ্রত্যয়ী। তাই, ‘নতুন ভারত’ গঠনের কাজে এই গঠনমূলক পরিবেশ ও পরিস্থিতিকে কাজেলাগানো উচিৎ। জীবনযাত্রাকে সহজতর করে তোলার গুরুত্বের বিষয়টিও স্থান পায় প্রধানমন্ত্রীরএদিনের বক্তব্যে। তিনি বলেন, সরকারের ভূমিকা হওয়া উচিৎ সুযোগ-সুবিধা ব্যবস্থাপকের,শুধুমাত্র নিয়ন্ত্রকের নয়। গত তিন বছরে জীবনযাত্রা আরও সহজ করে তোলার লক্ষ্যে যেসমস্ত পদক্ষেপ গ্রহণ করা হয়েছে, তারও এদিন উল্লেখ করেন তিনি। শ্রী মোদী বলেন, আয়কররিফান্ডের কাজ যেমন আরও দ্রুততর হয়ে উঠেছে, অন্যদিকে তেমনই পাসপোর্ট ইস্যু করারকাজও এখন অনেক দ্রুততার সঙ্গে সম্পন্ন হচ্ছে। এই সমস্ত উদ্যোগ সমাজের সকল স্তরেরমানুষের ওপর এক ইতিবাচক প্রভাব ফেলেছে বলে মনে করেন প্রধানমন্ত্রী। তিনি বলেন, মান্ধাতাআমলের ১,২০০-র মতো অপ্রচলিত আইন যেমন বাতিল করা হয়েছে, অন্যদিকে তেমনই বাণিজ্যিককাজকর্মকে সহজতর করে তোলার প্রচেষ্টাও ক্রমশঃ সফল হয়ে উঠেছে। বিচার-ব্যবস্থায়দীর্ঘদিন ধরে ঝুলে থাকা মামলাগুলির দ্রুত নিষ্পত্তিতে লোক আদালত এক গুরুত্বপূর্ণভূমিকা পালন করতে পারে বলে উল্লেখ করেন তিনি। ন্যায়-বিচার পাওয়ার কাজ আরও সহজ করেতুলতে যে সমস্ত পদক্ষেপ গ্রহণ করা হয়েছে তারও একটি রূপরেখা এদিন তুলে ধরেন তিনি। ঘন ঘন নির্বাচনের ব্যবস্থা করতে বিশাল ব্যয় এবং সেই কারণে নিরাপত্তা বাহিনীএবং অসামরিক কর্মীদের অন্যান্য কাজে লাগানোর প্রসঙ্গ উল্লেখ করে প্রধানমন্ত্রীবলেন যে, উন্নয়নমূলক কর্মসূচি এর ফলে বাধাপ্রাপ্ত হয়। সেই কারণে কেন্দ্র ও রাজ্যপর্যায়ের নির্বাচন যাতে একই সঙ্গে অনুষ্ঠিত হয়, সেই লক্ষ্যে গঠনমূলক আলোচনা ওমতবিনিময়ের আহ্বান জানান তিনি। প্রশাসন, আইন এবং বিচার বিভাগীয় কাজকর্মের মধ ্যে ভারসাম্য রক্ষার ওপর বিশেষগুরুত্ব দেন প্রধানমন্ত্রী। এই প্রসঙ্গে শীর্ষ আদালতের কয়েকটি রায়ের কথাও উল্লেখকরেন তিনি।
ভারত বদলাচ্ছে কারণ, ভারতীয়রা নিজেদের বদলানোর সিদ্ধান্ত নিয়েছেন : প্রধানমন্ত্রী

প্রধানমন্ত্রী শ্রী নরেন্দ্র মোদী সুরাটে নতুন ভারত যুবসম্মেলনে এক টাউন হল কর্মসূচিতে নবীন পেশাদারদের সঙ্গে মতবিনিময় করেন। নতুন ভারত যুবসম্মেলনে উপস্থিত সকলে প্রধানমন্ত্রীকে উচ্ছ্বসিত অভ্যর্থনা দেন। শ্রী মোদী বলেছেন, দেশ বদলাচ্ছে এবং এটা সম্ভব হয়েছে, কারণ সাধারণ মানুষ আরও উন্নত ভারত গড়ার জন্য নিজেদের পরিবর্তনের সিদ্ধান্ত নিয়েছেন। সুরাটে আজ জাতীয় যুবসম্মেলনে ভাষণ দিতে গিয়ে প্রধানমন্ত্রী আরও বলেন, আগে মানুষের মনোভাব ছিল কোনও কিছুই হবে না বা কিছুই বদলাবে না। অবশ্য, এই মানসিকতায় পরিবর্তন এসেছে এবং তা স্পষ্ট দেখাও যাচ্ছে। তিনি বলেন, “একটা সময় ছিল, যখন মানুষের মনে ধারণা ছিল যে, কিছুই বদলাতে পারে না। আমরা ক্ষমতায় এসে প্রথমেই এই মানসিকতা পরিবর্তনের চেষ্টা শুরু করি। এখন সবকিছুই বদলাতে পারে – সাধারণ মানুষের মনে এই মানসিকতা তৈরি হয়েছে। ভারত বদলাচ্ছে, কারণ, ভারতীয়রা নিজেদের বদলানোর সিদ্ধান্ত নিয়েছেন”। ভারতের সক্ষমতা প্রসঙ্গে প্রধানমন্ত্রী বলেন, “জঙ্গিরা মুম্বাই আক্রমণ করেছিল, তারপর কি হয়েছে? আমাদের সরকারের শাসনকালে উরি জঙ্গিহানা হয়েছে, এরপর কি হয়েছে? এটাই পরিবর্তন। আমাদের জওয়ানদের হৃদয়ে যে আগুন রয়েছে, সেই একই আগুন আমারও রয়েছে। সার্জিকাল স্ট্রাইক তার উজ্জ্বল দৃষ্টান্ত। উরি জঙ্গিহানা আমার ঘুম কেড়ে নিয়েছিল, এরপর কি ঘটেছে, তা প্রত্যেকেরই জানা – এটাই পরিবর্তন”। শ্রী মোদী বলেন, কালো টাকার বিরুদ্ধে সরকারের অভিযান এক সাহসী ও বিচক্ষণ পদক্ষেপ ছিল। বিমুদ্রাকরণের পর ৩ লক্ষ সংস্থা বন্ধ হয়ে গেছে। এমনকি, কেউ একথা ভাবেননি যে, কালো টাকায় লাগাম টানা যাবে। তিনি আরও বলেন, “ভারতীয়দের জনমানসিকতায় পরিবর্তন এসেছে এবং এই মানসিকতাই দেশকে বদলাবে বলে আমার পূর্ণ আস্থা রয়েছে। আগে সাধারণ মানুষ ভাবতেন, সবকিছু তাঁরাই বদলাবেন। কিন্তু আমরা এই মানসিকতায় পরিবর্তন ঘটিয়েছি। এই দেশ যে কোনও ব্যক্তির তুলনায় অনেক বড়। রসিকতার সুরে প্রধানমন্ত্রী বলেন, আজ এটি তাঁর চতুর্থ জনসমাবেশের ভাষণ। এ সত্ত্বেও তিনি ক্লান্তবোধ করছেন না। ঘুরিয়ে তিনি উপস্থিত জনসাধারণকে জিজ্ঞেস করেন, তাঁরা ক্লান্তবোধ করছেন কিনা! সমস্বরে জবাব আসে, না। একদিনের সফরে গুজরাটে গিয়ে প্রধানমন্ত্রী আজ সুরাট বিমানবন্দরে টার্মিনাল ভবনের সম্প্রসারণের কাজের শিলান্যাস করেন এবং সুরাটে বিভিন্ন উন্নয়নমূলক প্রকল্পের সূচনা করেন। সেখানে তিনি অত্যাধুনিক রাসিলাবেন সেবন্তীলাল ভেনাস হাসপাতাল জাতির উদ্দেশে উৎসর্গ করেন। পরে, ডান্ডিতে এক অনুষ্ঠানে জাতীয় লবণ সত্যাগ্রহ স্মারক জাতির উদ্দেশে উৎসর্গ করেন।
খাদ্য নিরাপত্তা ক্ষেত্রে সহযোগিতা বিষয়ে ভারত ও ডেনমার্কের মধ্যে সমঝোতা কেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারত ও ডেনমার্কের মধ্যে খাদ্য নিরাপত্তা ক্ষেত্রে ২০১৮-র ১৬ এপ্রিল স্বাক্ষরিত একটি সমঝোতা কার্যপরবর্তী অনুমোদন দিয়েছে। খাদ্য নিরাপত্তার ক্ষেত্রে দু দেশের মধ্যে সম্পর্ক, পারস্পরিক বোঝাপড়া এবং আস্হা এই সমঝোতার ফলে আরও গভীরতর হবে। উভয় দেশেই খাদ্য নিরাপত্তার ক্ষেত্রে সবচেয়ে ভাল কাজ বিষয়ে এই সমঝোতাটি দু-দেশের মধ্যে বোঝাপড়া আরও জোরদার করবে। এই সমঝোতাটি খাদ্য নিরাপত্তার মানোন্নয়নে সহায়তার জন্য এই ক্ষেত্রে প্রচলিত সবচেয়ে ভালো পদ্ধতি এবং গুরুত্বপূর্ণ খাদ্য পণ্যের বাণিজ্যিক লেনদেন আরও বৃদ্ধি করবে।
মহীশূরেনতুন রেলপথের সূচনাকরলেন প্রধানমন্ত্রী, যোগ দিলেন বাহুবলী মহামস্তকঅভিষেক মহোৎসব-এ

মহীশূর এবংবেঙ্গালুরুর মধ্যে বিদ্যুতায়িত রেলপথটি আজ জাতির উদ্দেশে উৎসর্গ করলেনপ্রধানমন্ত্রী শ্রী নরেন্দ্র মোদী। মহীশূর রেল স্টেশনে আয়োজিত এক অনুষ্ঠানে তিনিযাত্রার সঙ্কেত দিলেন ‘প্যালেস ক্যুইন হামসফর এক্সপ্রেস’ ট্রেনের। এটি মহীশূর এবংউদয়পুরের মধ্যে চলাচল করবে। এর আগেপ্রধানমন্ত্রী শ্রবণবেলাগোলায় বাহুবলী মহামস্তকঅভিষেক মহোৎসব, ২০১৮ পরিদর্শনে যান।বিন্ধ্যগিরি পর্বতের গায়ে খোদাই করা নতুন পায়ে চলারপথ বাধাপেরও সূচনা করেন তিনি। এছাড়াও,তিনি এদিন উদ্বোধন করেন বাহুবলী সাধারণ হাসপাতালটির। শ্রবণবেলাগোলায়আয়োজিত এক জনসমাবেশে প্রধানমন্ত্রী বলেন, আমাদের দেশের মুনিঋষি এবং সাধুসন্তরাসর্বদাই সমাজের সেবা করে এসেছেন। আর সকলের থেকে ইতিবাচকভাবেই তাঁরা ছিলেন সম্পূর্ণভিন্ন প্রকৃতির। সময়ের সাথে সাথে আমরা পরিবর্তনকে স্বাগত জানিয়েছিএবং নতুন চিন্তাভাবনাও ধ্যান-ধারণাগুলিকে মনে-প্রাণে গ্রহণ করেছি। আমাদের সামাজিক শক্তির মূল উৎসই হলএইভাবে সবকিছুর সঙ্গে মানিয়ে চলা। শ্রী মোদীবলেন, দরিদ্র সাধারণ মানুষের কাছে উন্নতমানের সুলভস্বাস্থ্য পরিষেবা পৌঁছে দেওয়া আমাদের এক বিশেষ কর্তব্য। /…
সীমান্ত রক্ষী বাহিনীর প্রতিষ্ঠা তথা পতাকা উত্তোলন দিবসে অভিনন্দন প্রধানমন্ত্রীর

ভারতীয় সীমান্ত রক্ষী বাহিনীর প্রতিষ্ঠা তথা পতাকা উত্তোলন দিবসে বাহিনীর কর্মী এবং তাঁদের পরিবার-পরিজনদের অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “@বিএসএফ ইন্ডিয়া’র প্রতিষ্ঠা দিবস উপলক্ষে বাহিনীর কর্মী এবং তাঁদের পরিবার-পরিজনদের অভিনন্দন জানাই। জাতির সেবায় সীমান্ত রক্ষী বাহিনী সাহসিকতার মধ্য দিয়ে নিরন্তর কাজ করে চলেছে। সীমান্ত প্রহরার কাজে কিংবা দুর্ঘটনা ও প্রাকৃতিক বিপর্যয়ের মুহূর্তেও প্রতিকূলতার হাত থেকে তারা আমাদের রক্ষাকর্তা। সীমান্ত রক্ষী বাহিনীর জন্য আমরা গর্বিত”। ecember_2017..
সন্ত্রাসও সংগঠিত অপরাধের কার্যকর মোকাবিলায় ভারত-রাশিয়া সহযোগিতা চুক্তি স্বাক্ষরেরপ্রস্তাবে অনুমোদন কেন্দ্রীয় মন্ত্রিসভার

সন্ত্রাসএবং সংগঠিত অপরাধের যে কোন ধরনের তৎপরতাকে প্রতিহত করতে পরস্পরের মধ্যে সহযোগিতাসূত্রে আবদ্ধ হবে ভারত ও রাশিয়া। আজ এই মর্মে দু’দেশের মধ্যে সহযোগিতা চুক্তিসম্পাদনের এক প্রস্তাবে সম্মতি জানাল কেন্দ্রীয় মন্ত্রিসভা। প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এই বৈঠকে প্রস্তাব করা হয়েছেযে কেন্দ্রীয় স্বরাষ্ট্র মন্ত্রীর নেতৃত্বে এক ভারতীয় প্রতিনিধিদলের আসন্ন রাশিয়াসফরকালে এই সহযোগিতা চুক্তিটি স্বাক্ষরিত হবে। প্রতিনিধিদলের প্রস্তাবিত সফরসূচিরসময় ও তারিখ হল, ২৭-২৯ নভেম্বর, ২০১৭। প্রসঙ্গতউল্লেখ্য, পারস্পরিক স্বার্থ-সংশ্লিষ্ট বিভিন্ন বিষয়ে নিবিড় সহযোগিতার লক্ষ্যে আন্তর্জাতিকমঞ্চগুলিতে ভারত ও রাশিয়া বরাবরই এক অপরের সঙ্গে একযোগে কাজ করে আসছে। বিশ্বেসন্ত্রাস ও সংগঠিত অপরাধ উত্তরোত্তর বৃদ্ধি পাওয়ার পরিপ্রেক্ষিতে তার কার্যকরমোকাবিলায় একযোগে কাজ করা জরুরি হয়ে পড়েছে। এই কারণে দুটি দেশের মধ্যে এই সহযোগিতাচুক্তির প্রস্তাব ও তার অনুমোদন। /…
বিভিন্ন ধরনের প্রতিবন্ধকতা সম্পর্কিতজাতীয় ট্রাস্টের সভাপতি এবং অন্যান্য সদস্যদের কার্যকালের মেয়াদ সুনির্দিষ্ট করেতোলার লক্ষ্যে এক সংশোধন প্রস্তাবে সম্মতি কেন্দ্রীয় মন্ত্রিসভার

আত্মনিমগ্নতা,মস্তিষ্কের পক্ষাঘাতজনিত অক্ষমতা, মানসিক অসুস্থতা এবং বিভিন্ন ধরনের প্রতিবন্ধকতাসম্পর্কিত জাতীয় ট্রাস্টের ১৯৯৯ সালের আইনটির ৪(১) এবং ৫(১) ধারার সংশোধনপ্রস্তাবটি আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতকেন্দ্রীয় মন্ত্রিসভার বৈঠকে। সংশ্লিষ্ট আইনের৪(১) নং ধারায় উল্লেখ রয়েছে যে ঐ জাতীয় ট্রাস্টের পর্ষদ সভাপতি অথবা সদস্য হিসাবেযাঁরা কাজ করে যাবেন, তাঁরা তাঁদের ৩ বছরের নির্দিষ্ট মেয়াদের অতিরিক্ত সময়কালেওকাজ করে যেতে পারবেন, যতদিন না তাঁদের উত্তরসূরী নিযুক্ত হন। ঐ আইনের ৫(১) নংধারায় বলা হয়েছে যে পর্ষদের সভাপতি কোন সময়ে তাঁর পদ থেকে পদত্যাগ করার ইচ্ছাপ্রকাশ করলেও যতদিন না তাঁর উত্তরসূরী নিযুক্ত হন, ততদিন পর্যন্ত তিনি কাজ চালিয়েযেতে পারবেন। সংশ্লিষ্ট আইনের ঐদুই ধারার উল্লেখ অনুসারে পর্ষদের চেয়ারম্যানকে অনির্দিষ্টকালের জন্য কাজ চালিয়েযেতে হয়। এই ধরনের ব্যবস্থার বিলোপের জন্যই সংশ্লিষ্ট আইনের ঐ দুটি ধারায় সংশোধনপ্রস্তাব পেশ করা হয় কেন্দ্রীয় মন্ত্রিসভার কাছে। /
অমৃতসরের রেল দুর্ঘটনাতে জীবনহানি ঘটায় প্রধানমন্ত্রীর শোক প্রকাশ

অমৃতসরের রেল দুর্ঘটনায় জীবনহানির ঘটনায় প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক ট্যুইট বার্তায় প্রধানমন্ত্রী বলেন: “অমৃতসরের রেল দুর্ঘটনার জন্য আমি গভীরভাবে শোকাহত। এই দুঃখজনক ঘটনাটি খুবই বেদনাদায়ক। প্রিয়জনদের হারানো পরিবারগুলিকে আমি গভীর সমবেদনা জানাচ্ছি। দুর্গতদের প্রয়োজনীয় সহায়তা পৌঁছে দিতে আমি আধিকারিকদের নির্দেশ দিয়েছি।” /
প্রধানমন্ত্রী ২৩ আগস্ট গুজরাট সফর করবেন

প্রধানমন্ত্রী শ্রী নরেন্দ্র মোদী বৃহস্পতিবার (২৩ আগস্ট) গুজরাট সফর করবেন। ভালসাদ জেলার জুজওয়া গ্রামে এক বিরাট জনসমাবেশে শ্রী মোদী কেন্দ্রীয় সরকারের সকলের জন্য গৃহ সংক্রান্ত ফ্ল্যাগশিপ কর্মসূচি প্রধানমন্ত্রী আবাস যোজনার (গ্রামীণ) সুবিধাভোগীদের সমবেত ‘ই-গৃহ প্রবেশ’ প্রত্যক্ষ করবেন। এই কর্মসূচির মাধ্যমে গুজরাটে ১ লক্ষেরও বেশি বাড়ি নির্মিত হয়েছে। রাজ্যের ২৬টি জেলার সুবিধাভোগীরা সমবেতভাবে ‘ই-গৃহ প্রবেশ’-এ সামিল হবেন। ভালসাদে দক্ষিণ গুজরাটের ৫টি জেলা – ভালসাদ, নভসারি, তাপি, সুরাট ও দঙ্গস-এর গৃহ প্রাপকরা একত্রিত হবেন। বাকি জেলাগুলিতে সমবেত ‘ই-গৃহ প্রবেশ’ ব্লক পর্যায়ে উদযাপিত হবে। ভালসাদে আয়োজিত মূল অনুষ্ঠানের সঙ্গে ভিডিও সংযোগের মাধ্যমে ঐ জেলাগুলির সুবিধাভোগীদেরকেও সামিল করা হবে। অনুষ্ঠানে ২ লক্ষেরও বেশি মানুষ অংশ নেবেন বলে আশা করা হচ্ছে। একই অনুষ্ঠানে প্রধানমন্ত্রী বিভিন্ন উন্নয়নমূলক প্রকল্প যেমন – দীনদয়াল উপাধ্যায় গ্রামীণ কৌশল বিকাশ যোজনা, মুখ্যমন্ত্রী গ্রামোদয় যোজনা ও জাতীয় গ্রামীণ জীবন-জীবিকা মিশনের নির্দিষ্ট কয়েকজন সুফলভোগীকে শংসাপত্র ও কর্মনিযুক্তিপত্র প্রদান করবেন। এছাড়াও, তিনি মহিলা ব্যাঙ্ক করেসপনডেন্টস-দের হাতে নিয়োগপত্র ও মিনি এটিএম তুলে দেবেন। এই উপলক্ষে এক সমাবেশেও তিনি ভাষণ দেবেন। প্রধানমন্ত্রী জুনাগড়ে একাধিক উন্নয়নমূলক প্রকল্পের উদ্বোধন করবেন। এই প্রকল্পগুলির মধ্যে রয়েছে – জুনাগড়ে একটি সরকারি হাসপাতাল; জুনাগড় পুন নিগমের ১৩টি প্রকল্প এবং খোখারদা-তে একটি দুগ্ধ প্রক্রিয়াকরণ কেন্দ্র। এখানেও তিনি এক জনসমাবেশে ভাষণ দেবেন। এরপর, প্রধানমন্ত্রী গান্ধীনগরে গুজরাট ফরেন্সিক বিজ্ঞান বিশ্ববিদ্যালয়ে সমাবর্তনে ভাষণ দেবেন। দিল্লি ফেরার আগে প্রধানমন্ত্রী গান্ধীনগরে সোমনাথ মন্দির অছি পরিষদের বৈঠকে যোগ দেবেন।